
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση-συγκρότηση Ειδικού Συμβουλίου του Ξ Ε Ε. 

(Ν.Π.Δ.Δ.) . 1 

Χωροθέτηση τουριστικού Λιμένα στην περιοχή ΣΑΝΗ 

Κασσάνδρας Χαλκιδικής . 2 

Συγκρότηση Διοικητικής Επιτροπής Στρατιωτικών επι¬ 
τάξεων Ν. Αχαΐας για το έτος 1997. 3 

Μεταβίβαση κυριότητας κοινοχρήστων εποικιστικών 
εκτάσεων στην Κοινότητα Αρτοποϋλας Ν. Ιωαννί- 

νων. 4 

Σύσταση Νομικού Προσώπου στο Δήμο Φιλίππων Ν. 
Καβάλας με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Δάτου». 5 

Τροποποίηση Ο.Ε.Υ. Κοινότητας Κλήματος Σκοπέλου 
Ν. Μαγνησίας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ/451 (1) 


Σύσταση-συγκρότηση Ειδικού Συμβουλίου του Ξ.Ε.Ε. 

(Ν.Π.Δ.Δ.). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1 ,α. Των άρθρων 8 και 9 του Π.Δ. 611 /1977 (ΦΕΚ 198/ 
Α/15.7.77). 

β. Του άρθρου 37 του Ν. 2190/94 (ΦΕΚ Α' 28/ 
3.3.1994). 

2. Το Π.Δ. 459/93 (ΦΕΚ 193/Α/15.11.93) «Ανασύ¬ 
σταση του Υπουργείου Τουρισμού και καθορισμός των αρ¬ 
μοδιοτήτων του». 

3. Το Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας - Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

4. Το Π.Δ. 377/25.9.96 (ΦΕΚ 244/Α/25.9.96) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

5. Τις οργανικές διατάξεις του Ξενοδοχειακού Επιμελη¬ 
τηρίου (Π.Δ. 89/88) ΦΕΚ/τ.Α/7.3.1988. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 


του Ξ.Ε.Ε. (Ν.Π.Δ.Δ.) ούτε του Κρατικού Προϋπολογισμού 
γιατί το Υπηρεσιακό Συμβούλιο είναι συνεστημένο και θα 
λειτουργεί με την παρούσα συγκρότηση με ισάριθμα μέλη, 
αποφασίζουμε: 

1) Συνιστάται πενταμελές Υπηρεσιακό Συμβούλιο αρμό¬ 
διο για το προσωπικό του Ξ.Ε.Ε. (Ν.Π.Δ.Δ.) ως εξής: 

α. Το Δ/ντή του Ξ.Ε.Ε., υπάλληλο βαθμού Α. 

β. Δύο (2) μονίμους υπαλλήλους του Ξ.Ε.Ε. βαθμού Α με 
αναπληρωτές, μονίμους υπαλλήλους του Ξ.Ε.Ε. βαθμού 
Α. 

Σε περίπτωση που δεν υπάρχουν υπάλληλοι του Ξ.Ε.Ε. 
με βαθμό Α, θα οριστούν μόνιμοι δημόσιοι υπάλληλοι άλ¬ 
λων δημοσίων υπηρεσιών ή νομικών προσώπων δημοσίου 
δικαίου με βαθμό Α. 

γ. Δυο αιρετούς εκπροσώπους των εργαζομένων με 
βαθμό τουλάχιστον Γ, με τους αναπληρωτές τους. 

2) Τα τακτικά μέλη ορίζονται με απόφαση του Διοικητι¬ 
κού Συμβουλίου του Ξ.Ε.Ε. με τους αναπληρωτές τους. 

3) Με την απόφαση ορισμού των μελών του Υπηρεσια¬ 
κού Συμβουλίου, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικό μέλη. Στην περίπτωση που 
προεδρεύει ο αναπληρωτής του Προέδρου, θα συμμετέ¬ 
χει ως τακτικό μέλος ο αναπληρωτής του προεδρεύο¬ 
ντας. 

4) Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από Δικαστικό λει¬ 
τουργό ή σύμβουλο ή Πάρεδρο του Νομικού Συμβουλίου 
του κράτους, σύμφωνα με τη διαδικασία που προβλέπεται 
στις διατάξεις της παρ. Β1 του αρ. 40 του Ν. 1884/1990 
(ΦΕΚ 81/Α). 

5) Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικό δικαίου αορίστου χρόνου. 

6) Γραμματέας του Ειδικού Υπηρεσιακού Συμβουλίου 
ορίζεται από τον Πρόεδρο του Υπηρεσιακού Συμβουλίου, 
μόνιμος υπάλληλος του Ξ.Ε.Ε. 

7) Η θητεία των μελών του Υπηρεσιακού Συμβουλίου εί¬ 
ναι διετής και λήγει στις 31.12.1998. 

8) Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεΐ απ’ 
αυτό, μέχρι τον ορισμό των μελών του νέου Υπηρεσιακού 
Συμβουλίου κρίνονται από το Υπηρεσιακό Συμβούλιο που 

συγκροτείται με την απόφαση αυτή, χωρίς ν’ απαιτείται 
νέα παραπομπή των υποθέσεων αυτών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-4- 

Αριθ. Τ/645 (2) 

Χωροθέτηση τουριστικού Λιμένα στην περιοχή ΣΑΝΗ 
Κασσάνδρας Χαλκιδικής. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ' άρθρα 29- 
37) όπως τροποποιήθηκε με το άρθρ. 5 του Ν. 2206/94. 

2. Τις διατάξεις του Π.Δ. 459/12.11.93 (ΦΕΚ 193/Α) 
«Ανασύσταση του Υπουργείου Τουρισμού και καθορισμός 
των αρμοδιοτήτων του». 

3. Τηναριθμ. 532/28.3.1995 απόφαση Πρωθυπουργού 
και Υπουργού Τουρισμού περί διορισμού Ειδικού Γραμμα- 
τέα στο Υπουργείο Τουρισμού του Κων/νου Τσιγαρίδα. 

4. Την αριθμ. 1041/21.6.1994 απόφαση Υπουργού 
Τουρισμού περί συγκρότησης της Διϋπουργικής Επιτρο¬ 
πής του άρθρου 30 του Ν. 2160/1993 όπως τροποποιη- 
θείσα ισχύει. 

5. Τις διατάξεις του Π.Δ. 27/96 (ΦΕΚ 19/Α/1.2.96) 
περί συγχώνευσης των Υπουργείων Τουρισμού, Βιομηχα¬ 
νίας Ενέργειας και Τεχνολογίας και Εμπορίου στο Υπουρ¬ 
γείο Ανάπτυξης. 

6. Τις διατάξεις του Π.Δ. 29/96 (ΦΕΚ 20/Α/1.2.96) 
περί διορισμού Υπουργού και Υφυπουργών. 

7. Την αριθμ. 57797/5144/27.9.1968 Σύσταση Ανωνύ¬ 
μου Εταιρείας με την επωνυμία «ΣΑΝΗ ΑΝΩΝΥΜΟΣ 
ΕΤΑΙΡΕΙΑ ΑΝΑΠΤΥΞΕΩΣ ΚΑΙ ΤΟΥΡΙΣΜΟΥ» (ΦΕΚ 1017/ 
ΔΕΛΤΙΟ Α.Ε. και ΕΠΕ/7.10.1968). 

8. Την Α.Π. 80/20.9.94 αίτηση συνοδευόμενη με φά- 
κελλο δικαιολογητικών ΣΑΝΗ Α.Ε. (Α.Μ.Α.Ε. 8214/62/Β/ 
86/49) και τα Α.Π. 305/5.12.94, Τ/911/8.4.96, Τ/3492/ 
21.8.96, Τ/3770/17.9.96 έγγραφα της ιδίας. 

9. Το υπ’ αρ. ΔΥ/16312/25.10.96 Σημείωμα Τεχνικής 
Δ/ 

Ο.Τ. ΧΡΗΣΗ ΕΜΒΑΔΟΝ 


νσης Υπουργείου Οικονομικών με την συννημένη τεχνική 
έκθεση και το τοπογραφικό διάγραμμα. 

10. Το Α.Π. 553/Β0010/27.1.97 έγγραφο Υπ. Οικονο¬ 
μικών. 

11. Την αριθμ. 2361/8.5.79 (ΦΕΚ 87/Δ/80) απόφαση 
«περί καθορισμού χειμερίου κύματος στη θέση «ΑΚΤΗ 
ΣΑΝΗ» Κασσάνδρας προ ιδιοκτησίας Α.Ε. ΣΑΝΗ. 

12. Το Α.Π. 9625 Π.Ε. 20.1.94 έγγραφο ΙΣΤ’ Εφορεία 
Προϊστορικών και Κλασσικών Αρχαιοτήτων. 

13. Τα αριθμ. 53/16.7.96,58/12.9.96 και 64/12.12.96 
Πρακτικά Διϋπουργική Επιτροπής. 

14. Την αριθμ. 41/1996 απόφαση Κοινοτικού Συμβου¬ 
λίου Ν. Φώκαιας. 

15. Την Α.Π. 68/7.2.1996 Γνωμοδότηση του Νομικού 
Συμβουλίου του Κράτους. 

16. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε σύμφωνα με την υποβληθείσα μελέτη- 
φάκελλο δικαιολογητικών, όπως τροποποιήθηκε βάσει 
του άρθρου 31 του Ν. 2160/93, την χωροθέτηση Τουρι¬ 
στικού Λιμένα δυναμικότητας 150 θέσεων ελλιμενισμού, 
στην περιοχή ΣΑΝΗ Κσσσάνδας Χαλκιδικής. 

Ο Τουριστικός Λιμένας υλοποιείται στο εσωτερικό της 
ακτής με εκβάθυνση - βυθοκόρηση χαμηλών χερσαίων 
εκτάσεων (αναπτύγματος 1.200 μέτρων περίπου). 

Τμήμα του προτεινόμενου Λιμενικού έργου υφίσταται 
από δεκαετίας. 

Σύμφωνα με την αριθμ. 68/96 Γνωμοδότηση του Νομι¬ 
κού Συμβουλίου του Κράτους οι κατασκευές στον αιγιαλό, 
την παραλία ή τον θαλάσσιο χώρο που εκτελέσθηκαν χω¬ 
ρίς έγκριση, εάν πληρούν τις προϋποθέσεις του Ν. 
2160/93 και υποβληθούν αρμοδίως τα απαιτούμενα κατά 
το Νόμο δικαιολογητικά, μπορούν να συμπεριληφθούν στα 
εγκεκριμένα για τη δημιουργία τουριστικού Λιμένα έργα. 

Το εμβαδόν της χερσαίας ζώνης του λιμένα είναι 
16.000 τ.μ. 

Το εμβαδόν της θαλάσσιας ζώνης είναι 32.600 τ.μ. 

Μετά από εξέταση - τροποποίηση της υποβληθείσης 
πρότασης - μελέτης από την Διυπουργική Επιτροπή άρθ. 
30 του Ν. 2160 εγκρίνονται τα ακόλουθα: 

Α. Οι όροι δόμησης έχουν ως ακολούθως: 

ΔΟΜΗΣΗ ΣΥΝΤ. ΔΟΜΗΣΗΣ ΚΑΛΥΨΗ ΥΨΟΣ 


ΟΤΙ 

Χώρος στάθμευσης 

3.150 

ΟΤ2 

Κτίριο διοίκησης 



Σταθμός ανεφοδιασμού 

1.250 

ΟΤ3 

Καταστήματα, κατοικίες 



προσωπικού, βοηθ. χώροι 

4.500 

ΟΤ4 

Πεζόδρομος 

7.100 


ΣΥΝΟΛΟ 

16.000 


0 

0 

0 

0 

440 

0,35 

19% 

7,50 

1550 

0,29 

20% 

7,50 

0 

0 

0 

0 

1990 

0,125 




Β. Το κτιριολογικό πρόγραμμα των κτιρίων της χερσαίας 
ζώνης έχει ως ακολούθως: 
α. Κτίριο διοίκησης 

ί. Εμβαδόν ισογείου 200 τ.μ. 

Εμβαδόν ορόφου 200 τ.μ. 

Συνολικό εμβαδόν 400 τ.μ. 

ίί. Εμβαδά κατά χρήση 


- Κτίριο Διοικητηρίου συμπεριλαμβανομένων του λιμενι¬ 


κού σταθμού, τελωνείου κτλ. 150 τ.μ 

- Ιατρείο 50 τ.μ 

- Αποχωρητήρια και ντουζ 50 τ.μ 

- Αποθήκες 50 τ.μ 


- Καταστήματα διάθεσης ειδών πρώτης ανάγκης 100 τ.μ 
β. Σταθμός ανεφοδιασμού σκαφών 

σε καύσιμα (ισόγειο) 

40 τ.μ. 

γ. Συγκρότημα καταστημάτων-κατοικιών 


προσωπικού - βοηθητικών χώρων 


ί. Καταστήματα 


5υρθΓ ΜειτΚβΐ 

300 τ.μ. 

Ναυτικά Είδη 

100 τ.μ. 

Ταβέρνα-Εστιατόριο 

200 τ.μ. 

Εμπορικές χρήσεις - δραστηριότητες 

300 τ.μ. 

ϋ. Κατοικίες προσωπικού 

300 τ.μ. 

ίίί. Βοηθητικοί χώροι-Αποθήκες 

300 τ.μ. 

Συγκρότημα \Λ/0 

50 τ.μ. 

ΣΥΝΟΛΟ 

1.990 τ.μ. 


Η έγκριση παρέχεται υπό της εξής προϋποθέσεις: 

- Πριν την επέκταση των βραχιόνων εισόδου και λαμβα- 
νομένου υπόψη του αμμώδους πυθμένα αλλό και του μή¬ 
κους αυτών, να συνταχθεί ακτομηχανική μελέτη, η οποία 
θα πρέπει να ελεγχθεί και θεωρηθεί αρμοδίως, προκειμέ- 
νου να προληφθεί-αποψευχθεί διάβρωση ή προσάμμωση 
οτο στόμιο του Τουριστικού Λιμένα και στις παρακείμενες 
ακτές. 

- Να φωτοσημανθούν τα άκρα υφάλων τμημάτων των 
βραχιόνων, ώστε να οριοθετηθεί η είσοδος του διαύλου, 
σύμφωνα με οδηγίες της Υπηρεσίας Φάρων, προς την 
οποία θα πρέπει να υποβληθεί η σχετική μελέτη. 

Για τον μη περιορισμό του εύρους του διαύλου οι φωτο¬ 
σημαντήρες να τοποθετηθούν επί σταθερός βάσεως επί 
των βραχιόνων και όχι συνδεδεμένοι με αλυσίδες από τον 
βυθό. Επίσης να τοποθετηθεί ιθυντήριος φανός στο Βο¬ 
ρειοανατολικό άκρο του λιμενίσκου με σκοτεινό τομέα, 
ώστε να κατευθύνει τα σκάφη από την είσοδο του διαύλου 
έως το λιμενίσκο, όπως ενδεικτικά σημειώνεται με κόκ¬ 
κινο χρώμα επί του συνημμένου Σχεδίου Γενικής Διατά- 
ξεως (Τ3). 

- Ο λιμενίσκος αλλά και οι έξαλοι βραχίονες να φωτίζο¬ 
νται με άπλετο φωτισμό, ώστε να είναι ορατοί κατά τη 
διάρκεια της νύκτας. 

-Τα βυθοκορήματα από τις εκσκαφές να διασκορπι- 
σθούν σε βάθη μεγαλύτερα των πενήντα μέτρων, η ισοβα¬ 
θής των οποίων διέρχεται δύο ναυτικά μιλιά δυτικά του λι¬ 
μενίσκου. 

- Να εκτελούνται περιοδικώς βυθοκορήσεις εντός του 
λιμενίσκου καθώς και εντός του διαύλου, ώστε να εξα¬ 
σφαλίζεται το επιθυμητό βάθος των 3 μέτρων. 

- Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα εκείνων του διαύλου και της λιμενο- 
λεκάνης. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών. 

- Να προβλεφθεί η κατασκευή έργων υποδομής για την 
εγκατάσταση δικτύων υδροδοτήσεως, πυροσβέσεως, 
ηλεκτροδοτήσεως κ.λπ. 

- Να ληφθούν όλες οι προβλεπόμενες από την κείμενη 
νομοθεσία άδειες για την κατασκευή των προβλεπομένων 
κτιρίων. 

- Μετά το πέρας των έργων να αποσταλεί στην Υδρο- 
γραφική Υπηρεσία λεπτομερής οριζοντιογραφία και ακρι¬ 
βές βυθομετρικό διάγραμμα, προκειμένου να ενημερω¬ 
θούν οι αντίστοιχοι ΧΕΕ και λοιπές ναυτιλιακές εκδό- 
σεις. 

-Ανά θέση ελλιμενισμού να υπάρχει παροχή νερού, 
ρεύματος και δυνατότητα τηλεφωνικής σύνδεσης. 

- Να προβλεφθεί η εγκατάσταση δικτύου πυρόσβεσης 


το οποίο θα εγκριθεί από την οικεία Πυροσβεστική Υπη¬ 
ρεσία. 

- Να εξασφαλίζεται με μέριμνα του φορέα διαχείρισης 
του Τουρ. Λιμένα η συγκέντρωση και αποκομιδή των 
σκουπιδιών και η εν γένει ευπρέπεια του χώρου. 

- Να προβλεφθεί η δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτωση 
ρύπανσης Ν. 743/77 (ΦΕΚ 319Α). 

- Να υπάρχει άπλετος ηλεκτροφωτισμός του χώρου και 
να εξασφαλίζεται η οδική προσπέλαση στον Τουριστικό 
Λιμένα. 

- Να συνδεθούν όλες οι εγκαταστάσεις αποχέτευσης 
των νέων κτιρίων του Τουριστικού Λιμένα με τον κεντρικό 
βιολογικό καθαρισμό της ξεν/κής Μονάδας. 

- Προ της έναρξης των εργασιών θα πρέπει ο φορέας 
διαχείρισης να εφοδιασθεί με την προβλεπόμενη στο άρ¬ 
θρο 260 του Γ ενικού Κανονισμού Λιμένων άδεια από την 
οικεία Λιμενική Αρχή, η οποία και θα υποδείξει τυχόν απα¬ 
ραίτητα μέτρα για την προστασία του θαλάσσιου περιβάλ¬ 
λοντος και την αποφυγή ατυχημάτων κατά την διάρκεια 
εκτέλεσης των έργων. 

- Να προβλεφθεί θέση πρόσδεσης σκάφους λιμενικού 
σώματος και ύπαρξη λιμενικού φυλακίου. 

- Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

- Να παρακολουθεί τις εργασίες εκσκαφής της λιμενσ- 
λεκάνης εντεταλμένος υπάλληλος της Εφορείας Εναλίων 
Αρχαιοτήτων, ο οποίος θα πρέπει να ειδοποιηθεί 15 ημέ¬ 
ρες πριν την έναρξη των εργασιών. Σε περίπτωση εντοπι¬ 
σμού αρχαίων θα πρέπει να τις διακόψει για τις από πλευ¬ 
ράς της παραπάνω Υπηρεσίας κατάλληλες ενέργειες. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών, προκειμένου να προβεί στην έκ¬ 
δοση των σχετικών προαγγελιών. 

- Ο φορέας διαχείρισης του έργου να συνεργασθεί με 
την οικεία λιμενική αρχή προκειμένου να εξετασθεί η ανα¬ 
γκαιότητα παρουσίας ρυμουλκών στο λιμάνι για επέμβαση 
σε περιπτώσεις ανάγκης. 

- Να προβλεφθοΰν εγκαταστάσεις τεχνικής εξυπηρέ¬ 
τησης των σκαφών. 

- Να προβλεφθεί χώρος ΡατΚίπρ αυτοκινήτων, τουλάχι¬ 
στον 150 θέσεων. 

- Να προβλεφθεί σταθμός ανεφοδιασμού σκαφών σε 
ένα έκτων δύο άκρων του στομίου του Τουριστικού Λιμένα 
εμβαδού 40 τ.μ. 

- Να προβλεφθεί εγκατάσταση αντλιών για την ανανέ¬ 
ωση των υδάτων της λιμενολεκάνης. 

- Η οριογραμμή παραλίας να απέχει 10 μέτρα από την 
οριογρσμμή αιγιαλού και να σχεδιασθεί στο τοπογραφικό 
σχέδιο, σε μικρά ευθύγραμμα τμήματα, 

- Μετά το πέρας των έργων να επανακαθορισθούν τα 
όρια αιγιαλού, έτσι ώστε να περιλαμβάνεται στη ζώνη του ο 
διαμορφωμένος εσωτερικός λιμένας με περιγραφή των 
υπαρχόντων κρηπιδωμάτων με τεθλασμένη γραμμή, η δε 
οριογραμμή παραλίας να επανακαθορισθεί, έτσι ώστε να 
προκύπτει παντού ενιαία ζώνη παραλίας, ενιαίου εύρους 
10 μέτρων. 

- Να προβλέπεται δεξαμενή ελαιωδών καταλοίπων, η 
οποία θα πρέπει να εμφαίνεται στο τοπογραφικό. 

Εντός οκταμήνου από τη δημοσίευση της παρούσας, ο 
φορέας διαχείρισης του εν λόγω Τουριστικού Λιμένα υπο- 
χρεούται να υποβάλλει στην Γραμματεία Στήριξης Τουρι¬ 
στικών Λιμένων τις μελέτες-δικαιολογητικά που ορίζονται 
στην παράγρ. 5 άρθρ. 31 Ν. 2160/93. 

Γίνεται ιδιαίτερη μνεία στη μελέτη περιβαλλοντικών 
επιπτώσεων (ΜΠΕ) στην οποία θα πρέπει να αντιμετωπι- 


σθεί εκτός των άλλων και το θέμα ανανέωσης των υδάτων 
της εσωτερικής λιμενολεκάνης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 13 Φεβρουάριου 1997 

Η ΥΠΟΥΡΓΟΣ: 

ΒΑΣΩ ΠΑΠΑΝΔΡΕΟΥ 

Αριθ. 30894/96 (3) 

Συγκρότηση Διοικητικής Επιτροπής Στρατιωτικών επιτά¬ 
ξεων Ν. ΑχαΤας για το έτος 1997. 

Ο ΓΕΝΙΚΟΣ ΓΡΑΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

Τις διατάξεις: 

α) Του Ν. 4442/29 άρθρα 32 και 33. 

β) Του ΑΝ 2278/40 άρθρο 3. 

γ) Του Ν.Δ. 380/74 άρθρο 1. 

δ) Του Β.Δ. 792/61. 

ε) Του Ν. 611 /77 άρθρο 12. 

στ) Του Ν.Δ. 1649/86. 

2. Την αριθ. 8-1 /80 πάγια διαταγή του Γεν. Επιτελείου 
Στρατού, καθώς και την αριθ. Φ. 454.0/48/416980 Σ 
338/31.7.84 εγκύκλιό τους. 

3. Το αριθ. Φ.851.1/36/65030/Σ693/8.11.96 έγ¬ 
γραφο της Σ.Δ.Α. 

4. Το αριθ. 2609/13.12.96 έγγραφο του Πρωτοδικείου 
Πατρών. 

5. Τις διατάξεις του Ν. 2240/94 Συμπλήρωση διατά¬ 
ξεων για Νομαρχιακή Αυτοδιοίκηση, αποφασίζουμε: 

Α. Ορίζουμε μέλη της Διοικητικής Επιτροπής Επιτάξεων 
Ν. Αχαΐας για το έτος 1996, τους παρακάτω: 

1. Δήμητρα Ζώη, Πρωτόδικη Πατρών, ως Πρόεδρο, ανα- 
πληρούμενη από την Πρωτόδικη Ελένη Μπερτσιά. 

2. Μαγδαληνή Νικολοπούλου, Πρωτόδικη Πατρών. ανα- 
πληρούμενη από την Παναγιώτα Παοσίση, επίσης Πρωτό¬ 
δικη. 

3. Καβελάρης Παναγιώτης Ανχης (ΤΧ) της 883ΑΤΧ ανσ- 
πληρούμενο από τον Τ/χη (Σ) Τσορδιά Χρήστο του Σ.Γ. 
Πατρών. 

4. Λαμπρινάκης Χρήστος Τ/χη (ΤΧ) του ΚΕΤΧ αναπλη- 
ρούμενο από τον Τχη (ΤΧ) Γαβριλιόδη Ιωάννη του ΚΕΤΧ. 

5. Τον Προϊστάμενο της Β' ΔΟΥ Πατρών, αναπληρού- 
μενο από νόμιμο αναπληρωτή του. 

6. Γραμματέα της Επιτροπής ορίζουμε τον Χάϊδα Κων- 
/νο υπάλληλο της Περ/κής Δ/σης Αχαΐας με αναπληρωτή 
την Ροδοπούλου Καλλιόπη Υπάλληλο της ίδιας Υπηρε¬ 
σίας. 

Β. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβρενήσεως. 

Πάτρα, 23 Ιανουάριου 1997 

Με εντολή Γεν. Γραμμ. Περιφ. 

Δυτικής Ελλάδος 
Ο Αναπληρ. Περιφ. Διευθυντή 
ΣΤ. ΦΑΡΔΕΛΛΑΣ 

-♦- 

Αριθ. 3816 (4) 

Μεταβίβαση κυριότητας κοινοχρήστων εποικιστικών 
εκτάσεων στην Κοινότητα Αρτοπούλας Ν. Ιωαννίνων. 

Ο ΑΝΑΠΛ. ΠΕΡΙΦ. Δ/ΝΤΗ Ν. ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 31 και 197 του Αγροτικού Κώδικα (Φ.Ε.Κ. Τ.Α. 342/ 
1949) 


β) 21 του Ν. 1644/1986 (Φ.Ε.Κ. Τ.Α. 131/1986) 
γ) 15 του Ν.Δ. 216/1973 (Φ.Ε.Κ. Τ.Α. 271/1973) 
δ) Του Β.Δ. 709/1970 (Φ.Ε.Κ. Τ.Α. 235/1970) 
ε) 3 του Ν. 2218/1994 (Φ.Ε.Κ. Τ.Α. 90/1994) 
στ) 4 του Ν. 2240/1994 (Φ.Ε.Κ. Τ.Α. 153/1994) και 
ζ) 14 του Ν. 2399/1996 (Φ.Ε.Κ. Τ.Α. 90/1996). 

2. Τα κτηματολογικά στοιχεία της οριστικής διανομής 
έτους 1966 του αγροκτήματος «ΑΡΤΟΠΟΥΛΑ» 
(ΕΛΕΖΝΑ), που κυρώθηκαν με την υπ' αριθ. 24107/ 
10.5.1968 απόφαση του Νομάρχη Ιωαννίνων (Φ.Ε.Κ. 
281/8.6.68 Τεύχος Β') και τις μεταγενέστερες μεταβολές 
των. 

3. Το υπ’ αριθ. 1984/11.2,1997 έγγραφο της Δ/νσεως 
Γεωργιας της Νομαρχιακής Αυτοδιοίκησης Ιωαννίνων. 

4. Το γεγονός ότι η παρούσα απόφαση δεν δημιουργεί 
δαπάνη για το Δημόσιο, αποφασίζουμε: 

Μεταβιβάζουμε κατά πλήρες δικαίωμα κυριότητας και 
χωρίς τίμημα στο νομικό πρόσωπο της Κοινότητας Αρτο¬ 
πούλας Νομού Ιωαννίνων τις κατωτέρω, κοινόχρηστες 
εκτάσεις, κατά την έννοια του άρθρου 31 του Αγροτικού 
Κώδικα,της οριστικής διανομής έτους 1966 του αγροκτή¬ 
ματος «ΑΕΤΟΠΟΥΛΑ» (ΕΛΕΖΝΑ). 

ΠΙΝΑΣ 10ος 
Δρόμοι Κοινοί 

αριθ. τεμαχίου Ιθεμβαδού 2.375 τ.μ. δρόμος 
αριθ. τεμαχίου 20 εμβαδού 2.125 τ. μ. δρόμος 
αριθ. τεμαχίου 41 εμβαδού 13.750 τ.μ. δρόμος 
αριθ. τεμαχίου 340 εμβαδού 2.500 τ.μ. δρόμος 
αριθ. τεμαχίου 534 εμβαδού 6.500 τ.μ. δρόμος 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Φεβρουάριου 1997 

Με εντολή Γεν. Γραμμ. Περιφ. Ηπείρου 
Ο Αναπλ. Περιφ. Διευθυντή 
ΒΑΣΙΛΕΙΟΣ ΧΗΤΑΣ 

- «- 

Αριθ. 1891 (5) 

Σύσταση Νομικού Προσώπου στο Δήμο Φιλίππων Ν. Κα¬ 
βάλας με την επωνυμία «Σχολική Επιτροπή Δημοτικού 
Σχολείου και Νηπιαγωγείου Δάτου». 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 

2. Της παρ. 8 του άρθρου 5 του Ν. 1894/90. 

3. Την αριθ. 116/96 απόφαση του Δημοτικού Συμβου¬ 
λίου Φιλίππων. 

4. Τις διατάξεις του άρθρ. 11 του Ν. 2130/93. 

5. Το αριθ. 1375/21.3.1995 έγγραφο του Υπουργείου 
Εσωτερικών, αποφασίζουμε: 

1. Συστήνουμε στον Δήμο Φιλίππων του Νομού Καβά¬ 
λας ίδιο Νομικό Πρόσωπο με την επωνυμία «Σχολική επι¬ 
τροπή Δημοτικού Σχολείου και Νηπιαγωγείου Δάτου». 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- η εκτέλεση μικρών έργων για επισκευή και συντή- 

ρηση των διδακτηρίων. 

- η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

- η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων 

3. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τα οριζόμενα στις διατάξεις του άρθρ. 
11 του Ν. 2130/93. 

4. Πόροι του Νομικού προσώπου είναι: 

α. Ετήσια επιχορήγηση του δήμου Φιλίππων, 
β. Ετήσια επιχορήγηση του κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

6. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του Νομι¬ 
κού Προσώπου της κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 13 Φεβρουάριου 1997 

Με εντολή Γ εν. Γ ραμ. Περιφέρειας 
Ο Αναπλ. Περιφ. Διευθυντή 
Γ. ΣΙΔΗΡΑΚΗΣ 

-♦- 

Αριθ. 1018 (6) 

Τροποποίηση Ο.Ε.Υ. Κοινότητας Κλήματος Σκοπέλου Ν. 

Μαγνησίας. 

Ο ΑΝΑΠΛ. ΠΕΡΙΦ. Δ/ΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις: α) του άρθρου 12 Ν. 1188/81, όπως 
αντικαταστάθηκε με το άρθρο 26 Ν. 1832/89 

β) του άρθρου 34 του Ν. 2190/94 
γ) του Ν. 1586/86 
δ) του Π.Δ. 37σ/1987 

2. Την 24/91 απόφαση του Κ.Σ. Κλήματος περί ψήφι¬ 
σης του Ο.Ε.Υ. που εγκρίθηκε με την 26048/12.12.91 
απόφαση Ν. Μαγνησίας και δημοσιεύθκε στο 17/16.1.92 
ΦΕΚ (τ.Β'). 

3. Την 57/96 απόφαση του Κ.Σ. Κλήματος περί τροπο¬ 
ποίησης του Ο.Ε.Υ. 

4. Την 8/96 σύμφωνη γνώμη του Υπηρεσιακού Συμβου¬ 


λίου ΟΤΑ Ν. Μαγνησίας, αποφασίζουμε: 

Εγκρίνουμε την 57/96 απόφαση του Κ.Σ. Κλήματος 
Σκοπέλου με την οποία τροποποιείται ο Οργανισμός Εσω¬ 
τερικής Υπηρεσίας της Κοινότητας ως εξής: 

Αρθρο 1 
Οργάνωση 

Η Υπηρεσία της Κοινότητας οργανώνεται ως εξής: 

Γραμματεία με τις παρακάτω θέσεις: 

Άρθρο 2 

Διάρθρωση - Διαβάθμιση θέσεων 

Μόνιμο Προσωπικό: 

Κατηγορία ΔΕ 

Κλάδος ΔΕΙ Διοικητικού θέσεις δύο {2) με βαθμούς Δ-Α 

Κλάδος ΔΕ29 Οδηγών αυτ/των θέση μία (1) με βαθμό 
Δ-Α 

Κατηγορία ΥΕ 

Κλάδος ΥΕ16 Εργατών (Καθαριότητας) θέση μία (1) με 
βαθμό Ε-8 

Κλάδος ΥΕ16 Εργατών (ύδρευσης-αποχέτευσης) θέση 
μία (1) με βαθμό Ε-Β 

Άρθρο 3 

Στους υπαλλήλους της Κοινότητας, χορηγούνται κανο¬ 
νικές και αναρρωτικές άδειες, εφαρμοσμένων αναλόγως 
των περί δημοσίων υπαλλήλων. 

Για το θέμα αυτό και για όλα τα σχετικά ισχύουν οι εκά- 
στοτε διατάξεις και θα εφαρμόζονται από τον Πρόεδρο 
της Κοινότητας. 

Άρθρο 4 

Η νοσοκομειακή, ιατρική και φαρμακευτική περίθαλψη 
παρέχεται στους μεν τακτικούς υπαλλήλους της Κοινότη¬ 
τας απ' το παράρτημα ΤΥΔΚΥ Ν. Μαγνησίας, στους δε 
υπαλλήλους με σχέση εργαοϊας Ι.Δ. αορίστου χρόνου από 
το ΙΚΑ. 

Άρθρο 5 

Ο διορισμός, τα καθήκοντα, οι υποχρεώσεις, οι περιορι¬ 
σμοί, η αστική ευθύνη, οι ηθικές αμοιβές, οι προαγωγές, οι 
πειθαρχικές ποινές όπως και κάθε υπηρεσιακή κατάσταση 
των υπαλλήλων διέποντσι από τις διατάξεις του Ν. 1735/ 
87. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους 7.500.000 δραχμών περίπου. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η παρούσα να δη μοσιευθεί στην Εφημερίδα της Κυβερ¬ 
νήσεως. 

Βόλος, 29 Ιανουάριου 1997 

Ο Αναπλ. Περιφ/κοΰ Δ/ντή 
ΑΘΑΝ.ΓΚΑΡΑΓΚΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπώνΦ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. ( . 5248785 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ, 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α (Νόμοι, Π.Δ., Συμβάσεις κ.τλ.) 

Β' {Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπάλληλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Ι.Ε.Π. 

50.000 δρχ. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 - 

Π ΡθμΕς Τ ° υ εσ ϊ τερ,κου προπληρώνονται στα Δημοσία Ταμεία που δίδουν αποδεικτικό είσπραξης (διπλότυπο) 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

Οι συνδρομές του εξωτερικού επιβαρύνονται πέρο τωνπαροπάνω ονοφερομένων ποσών με τοταχυδοουικά τέλη και 
. μΠ ° Ρεΐ ν ° στελν0νααι ρε επιτα ^ κσι σε ανάλ °Υ° συνάλλαγμα στο Διευθυντή Οικονομικού του Εθνικού Τ^ογρα^ίου 

Π^’ίΙολί^™ υ κι° σ Γ^ 0υ ι' Γ0υ ΤΑΠ !Ι που α .^πστοιχεί σε συνδρομές, εισπράττεται στην Αθήνα από το Ταμείο του ΤΑ- 
πυ I (Σολωμου 51 - Αθήνα) και στις άλλες πόλεις απο τα Δημόσια Ταμεία. μ 

’ ° ι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με τοποσότης συνδρομής. 

* Αυτοδιοικήσεις, οι Δήμοι, οι Κοινότητες ως και ο; επιχειρήσεις αυτών πληρώνουν το ωσόνοπ αστικό 

ποσοτης συνδρομής και ολόκληρο το ποσό υπέρ του ΤΑΠΕΤ. ν,ηρωνουν το μισό χρηματικό 

* εγγ^φ^ται^νδι^υττπ^Γ^ν 1 ^ 0 ^ ! η . Ιανοϋα Ρ ίθυ * αι λ5 ίΥ* 31η Δεκεμβρίου του ίδιου χρόνου. Δεν 

υγγμυφσνται συνορομητες για μικρότερο χρονικο διάστημά. 

* Η εγγραφή ^ ανανέω ση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χοημστικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΒ.ΟΟ'έως 13 00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









